**ELŐTERJESZTÉS**

**A KÉPVISELŐ-TESTÜLET**

**2019. július 15 -i rendkivüli ülésére**

**Előterjesztés**

**Kodolányi János Közösségi Ház és könyvtár intézményvezetői pályázatok elbírálása**

A napirendet tárgyaló ülés dátuma: 2019.07.15.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ---

**2. Jogszabályi hivatkozások**:

A Magyarország helyi önkormányzatairól szóló 2011. évi CLXXXIX. törvény. A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény

**3.Költségkihatások** és egyéb szükséges feltételeket, illetve megteremtésük javasolt forrásai:

*A képviselő-testület által biztosított költségvetési keret*

**4. Tényállás bemutatása:**

Telki község Önkormányzat 50/2019. (III.25.) Öh számú határozatával döntött arról, hogy új Közművelődési intézményt hoz létre Kodolányi János Közösségi Ház és könyvtár elnevezéssel.

Az új intézmény intézményvezetői álláshelyére pályázat kiírása vált szükségessé, mely pályázatot a közalkalmazottak jogállásáról szóló 1992. évi XXXIII. törvény (továbbiakban: Kjt.) 20/B. §- ának és a 23. § (2)-(3) bekezdései alkalmazásával a fenntartónak kell kiírnia.

A pályázati kiírás a kormányzati személyiügyi igazgatási feladatokat ellátó szerv internetes oldalán és Telki honapján 2019.04.09-én került közzétételre.

A pályázati határidő 2019.05.10. volt.

A megadott határidőre egy pályázat sem érkezett, ezért a képviselő-testület 92 /2019. (V.27.) Öh. számú határozatával ismételt pályázat kiírásáról döntött.

Az új pályázati kiírás a jogszabályi előírás alapján a kormányzati személyiügyi igazgatási feladatokat ellátó szerv internetes oldalán és Telki község honlapján közzétételre került.

A pályázatok beadási határideje 2019. június 26. volt.

A megadott határidőre 8 db pályázat érkezett.

Pályázók:

Szász-Dobó Kata

Szegedi-Szabó Béla

Csiki Mária

Berkiné Balassi Anikó

Szabó Nóra

Vanó Zsuzsa

Röhling András

Miasiag-Ollár Danuta

A közalkalmazottak jogállásáról szóló 1992.évi XXXIII. törvény ( a továbbiakban: Kjt.) 20/A.§. (6) bekezdésében előírtak, valamint a művészeti, a közművelődési és a közgyűjteményi ágazatban történő végrehajtásáról szóló 150/1992.(XI.20.) Korm. rendelet 7.§. (6) bekezdése alapján a magasabb vezetői beosztásra kiírt pályázat esetén a pályázókat a kinevezési, megbízási jogkör gyakorlója által létrehozott bizottság hallgatja meg.

*7.§. (2) bek. Az intézmény vezetésével megbízott magasabb vezető beosztás ellátására vonatkozó pályázatokat véleményező bizottság (a továbbiakban: bizottság) tagja*

*a) a Közalkalmazotti Tanács és a reprezentatív szakszervezet által delegált egy-egy tag, és*

*b) egy országos szakmai szervezet egy képviselője vagy egy − a kulturális szakértői nyilvántartásban szereplő − kulturális szakértő.*

*(3) A bizottság véleményének elfogadásához a tagok többségének jelenléte szükséges.*

*(4) A pályázatok véleményezése a pályázók személyes meghallgatását követően, pályázatonként történik, a pályázat támogatottságára vonatkozó szavazás keretében.*

*(5) A bizottság több pályázatot is támogathat. Támogatottnak azt a pályázatot kell tekinteni, amely a jelen levő bizottsági tagok többségének támogató szavazatát megkapta. A bizottság üléséről és a szavazás eredményéről írásbeli jegyzőkönyv készül.*

A jogszabályi előírásnak megfelelően felkért szakmai bizottság tagjai:

1. Csóka Eszter Nemzeti Művelődési Intézet szakmai szervezet képviselője
2. Werner Ákos Hamvas Béla Könyvtár igazgatója (könyvtáros szakmai képviselő)
3. Móczár Gábor alpolgármester

A bizottság tagjai 2019. július 15-én hallgatják meg a pályázókat személyesen. A meghallgatásról és a szakmai bizottság szavazásának eredményéről készült jegyzőkönyv a meghallgatást követően haladéktalanul kiküldésre kerül.

Telki, 2019. július 11.

 Deltai Károly

 polgármester

**Határozati javaslat**

**Telki község Önkormányzat**

**képviselő-testület**

**/2019. (VII. .) Öh számú**

**Határozata**

**Kodolányi János Közösségi Ház és könyvtár intézményvezetői pályázatok elbírálása**

Telki Község Képviselő-testülete a Magyarország helyi önkormányzatairól szóló 2011.évi CLXXXIX. törvény 41.§. (7) bekezdésében biztosított feladatkörében eljárva a **Kodolányi János Közösségi Ház és könyvtár intézményvezetői álláshelyére kiírt pályázat alapján**…………………….………… alatti lakost 2019……….- jétől 20 …..-ig terjedő 5 éves határozott időre megbízza a telki Kodolányi János Közösségi ház és könyvtár igazgatói ( intézményvezetői, magasabb vezetői ) beosztásának ellátásával.

A képviselő-testület ………………..intézményvezető vezetői pótlékát a közalkalmazottak jogállásáról szóló 1992.évi XXXIII. törvénynek a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egye kérdése rendezéséről szóló 150/1992.( XI.20.) Korm. rendelet 3. számú melléklete szerinti mértékben, a pótlékalap 200 %-ában állapítja meg.

A 92/2019. (V.27.) Öh. számú határozat alapján a munkáltatói jogkörben történő illetmény eltérítés mértéke bruttó 100.000,- Ft.

Felhívja az egyéb munkáltatói jogkört gyakorló polgármestert, hogy a vezetői megbízással kapcsolatos munkáltatói teendőket végezze el.

Határidő: értelemszerűen

Felelős: polgármester